O‘zbekiston tijorat banklarida dollar kursi ko‘tarildi

O‘zbekistondagi bir nechta tijorat banklarida 13-noyabr kunidan boshlab dollar kursi oshdi, deya xabar bermoqda Spot.

Ma’lum qilinishicha, bir qator banklarda dollar olish 10 360–10 390 so‘mdan, sotish 10 430 so‘mdan taklif etilmoqda. So‘nggi marta banklarda dollar kursi 3-noyabrda 10 410 so‘mgacha ko‘tarilgandi.
Avvalroq Markaziy bank xorijiy valyutalarning so‘mga nisbatan yangi kurslarini e’lon qilgandi. Ushbu almashuv kurslari 10-noyabr kunidan kuchga kirdi.
Unga ko‘ra, dollarning rasmiy kursi 12,02 so‘mga oshgan va bir dollar 10 378,88 so‘mni tashkil qildi.